Cyro Baptista
Store norske leksikon,Kunst og estetikk,Musikk,Jazz,Nord-Amerikanske jazzutøvere og -ensembler, 1980 til i dag
Cyro Baptista, brasiliansk musiker og perkusjonist. Han har etablert seg som en av de mest ettertraktede perkusjonistene innen moderne jazz og populærmusikk, med sin virtuose og oppfinnsomme bruk av et utall perkusjonsinstrumenter fra Brasil og en rekke andre land. Han er bosatt i New York.
Baptista har samarbeidet med saksofonisten John Zorn siden 1980-årene, og var blant annet med under Moldejazz i 2003 i Zorns gruppe Electric Mazada. Ellers har han spilt med en lang rekke ulike artister, for eksempel Laurie Anderson, Paul Simon, Sting og Cassandra Wilson, foruten landsmenn som Caetano Veloso og Nana Vasconcelos.Under eget navn har han blant annet utgitt Vira Loucos (1997), med høyst personlige tolkninger av musikken til den brasilianske nasjonalkomponisten Heitor Villa-Lobos. Utvalgte utgivelser Vira Loucos (1997)  Beat the Donkey (2002) Les mer i Store norske leksikon jazz musikk i Brasil